### 3.      Budget 2019 - 1. behandling

**Åbent**

Sagsnr.: 326-2018-27184       J.nr.: [adresse]           Dokumentnr.:
326-2018-235213

**Sagstype**

Beslutning.

**Resume og sagens baggrund**

Jævnfør styrelsesloven udarbejder Økonomiudvalget senest 15.
september forslag til budget for det kommende regnskabsår samt budgetoverslag
for de følgende tre år. Forslaget skal undergives to behandlinger i
Kommunalbestyrelsen. Ved anden behandling, som vedtages senest den 15. oktober,
vedtages forslaget til årsbudget og budgetoverslag af kommunalbestyrelsen.

Det administrative budgetforslag bygger på budgetoverslag og
investeringsplan for 2019-2021, som blev vedtaget ved sidste års budgetlægning.
Der er korrigeret for beslutninger, der er taget her efter, ny lovgivning,
demografiske ændringer m.v. Overvejelser om nye aktiviteter og reduktioner
afventer politisk stillingtagen. Her ud over skal der tages stilling til valg
af enten statsgaranteret udskrivningsgrundlag eller selvbudgettering samt
skatteprocent og grundskyldspromille.

**Indstillinger**

Direktøren indstiller, at budgetforslaget oversendes til 2.
behandling.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

administrative budget, som er beskrevet nedenfor.

Forudsætningerne for driftsbudgettet er de budgetoverslag,
der blev vedtaget sidste år for budget­overslagsårene 2019-2021. Herefter er
der sket en pris- og lønfremskrivning i overensstemmelse med KL's anbefalinger.
Der er desuden sket korrektioner for ny lovgivning, tekniske rettelser og for
demografiske ændringer.

Forslag til anlægsbudget tager udgangspunkt i den
investeringsplan for 2019-2021, som blev besluttet ved sidste års
budgetlægning.

Der er i det administrative budget forudsat uændrede
skatteprocenter for indkomstskat og ejendomsskatter.

Skatter og generelle tilskud bygger på en forudsætning om,
at det statsgaranterede udskrivningsgrundlag lægges til grund for
budgetteringen. Kommunalbestyrelsen skal ved 2. behandlingen tage endeligt
stilling til, om der skal vælges statsgaranti eller selvbudgettering.

Med disse forudsætninger er hovedtallene i forslaget til 1.
behandlingen følgende:

|  |  |  |  |  |
| --- | --- | --- | --- | --- |
| Udgift+/indtægt  Mio. kr. | 2019 | 2020 | 2021 | 2022 |
| Driftsvirksomhed | 3.113,6 | 3.116,6 | 3.116,5 | 3.116,2 |
| Anlægsvirksomhed | 111,3 | 98,0 | 101,3 | 100,2 |
| Drift og anlæg i alt | 3.224,9 | 3.214,6 | 3.217,8 | 3.216,4 |
| P/l-regulering |  | 76,1 | 147,8 | 221,0 |
| Finansiering |  |  |  |  |
| - renter | 0,4 | 2,9 | 1,9 | 0,8 |
| - finansforskydninger | 10,4 | 10,4 | 2,9 | 2,9 |
| - afdrag på lån | 48,0 | 49,2 | 50,5 | 51,8 |
| - optagne lån | 0,0 | 0,0 | 0,0 | 0,0 |
| - generelle tilskud | -885,6 | -875,1 | -881,5 | -893,2 |
| - skatter | -2.419,3 | -2.459,7 | -2.534,8 | -2.591,7 |
| Finansiering i alt | -3.246,2 | -3.272,3 | -3.361,0 | -3.429,4 |
| Likviditetsforbrug | -21,3 | 18,4 | 4,6 | 8,0 |
|  |  |  |  |  |

Dette giver følgende økonomiske målepunkter i forhold til
den økonomiske politik, som Kommunalbestyrelsen har vedtaget:

|  |  |  |  |  |  |
| --- | --- | --- | --- | --- | --- |
| Mio. kr. | 2019 | 2020 | 2021 | 2022 | Mål i økonomisk politik |
| Resultat af ordinær drift | -186,9 | -143,5 | -157,0 | -156,3 | min. -140 |
| Anlægsniveau | 111,3 | 98,0 | 101,3 | 100,2 | gns. 100 |
| Likvid beholdning | 277,7 | 259,3 | 254,7 | 246,7 | min. 100-150 |
|  |  |  |  |  |  |

Konkrete beslutninger om nye aktiviteter og forslag til
reduktioner er ikke indarbejdet i det administrative budget, men afventer en
politisk stillingtagen i den videre proces.

Kalundborg Kommune har ansøgt om at komme i betragtning ved
fordeling af tilskud til særligt vanskeligt stillede kommuner og om
lånedispensationer, men fået afslag på alle ansøgningerne.

Yderligere beskrivelser af de forudsætninger, der ligger bag
budgetforslaget, findes i Perspektivnotatet i høringsmaterialet på dette link: [[url]([url]).

Takster og gebyrer er fastsat i henhold til budgetforslaget.
Taksterne skal i givet fald reguleres i henhold til beslutninger, der
efterfølgende træffes. Størrelsen af takster og gebyrer for 2019 fremlægges til
samlet endelig vedtagelse ved budgettets 2. behandling.

Det budgetmateriale, som har været forelagt på Kommunalbestyrelsens
budgetseminar 20.-21. august 2018, er efterfølgende sendt i høring med
svarfrist den 5. september 2018. Høringssvarene kan ses på: [https://www.kalundborg.dk/Politik/Budget\_og\_Regnskab/Budget\_2019/Høringssvar\_Budget\_2019.aspx](https://www.kalundborg.dk/Politik/Budget_og_Regnskab/Budget_2019/H%C3%B8ringssvar_Budget_2019.aspx).

Ifølge tidsplanen for budget 2019 er sidste frist for
aflevering af ændringsforslag til budgettet den 27. september 2018 kl. 8.00,
til [e-mail].

**Økonomiske konsekvenser**

Jævnfør høringsmaterialet.

**Direktionens møde den 10.
september 2018:**

Anbefales.

**Administrationens tilføjelse den 12. september 2018:**

Høringsmateriale i forbindelse med budget 2019.

Hovedudvalget har afgivet følgende høringssvar:

Hovedudvalget havde en særlig grundig og uddybende drøftelse
af udfordringerne med serviceloftet og buffer-puljen, da dette punkt har fyldt
meget i høringssvarene.

Hovedudvalget noterer sig med tilfredshed, at vi har en god
økonomi i Kalundborg Kommune og at der er i det fremlagte budget for 2019 ikke
er lagt op til store budgetreduktioner. Men at der i højere grad er lagt op til
budget tilførsler grundet demografiske udfordringer primært til
voksenspecialområdet samt Børn og Familie.

Der kan konstateres i høringssvarene, at der opleves en
udfordring i forhold til krav og ressourcer og at dette også påvirkes af en
eventuelt reduceret prisfremskrivning. Dette er og har været et
opmærksomhedspunkt hos såvel ledelsen og Hovedudvalget og der arbejdes fortsat
målrettet med at håndtere disse fremadrettet.

**Økonomiudvalgets møde den 12.
september 2018:**

Anbefales.

**Bilag**

|  |  |
| --- | --- |
| Uddrag resume af høringssvar vedr. budget 2019 | 326-2018-227460 |